آمریکا سناتو، ساوونما ناظیرلیگی (پنتاگون)ون 717 میلیارد دو‌لارلیق 2019 مالی ایلی بودجه‌سینی 10ا قارشی 87 سسله قبول ائده‌رک قانونی‌لش‌دیرمک کیمی باشقان دونالد ترامپین تصدیقینه تقدیم ائدیب.
میللی ساوونما صلاحیت قانونو کیمی ده تانینان تاساریدا،639.1 میلیارد دو‌لاری اساس بودجه؛ 8.9 میلیارد دو‌لاری انرژی ناظیرلیگی و مجبوری خرج‌لر؛ 69 میلیارد دو‌لاری ایسه ساواش فوندو اولا‌راق دا بیلینن احتیمال خاریجی عملیات‌لار فوندو اوچون اولماقلا 2019 مالی ایلی ساوونما خرج‌لرینه قارشی جمعی 717 میلیارد دو‌لار آیریلماسی نظرده توتولور.
سؤزقونوسو لاییحه، نماینده‌لر مجلیسینده ده 54ه قارشی 359 رای ایله قبول ائدیلمیشدی.
بو آرادا، پنتاگونون، لاییحه‌نین یاسا‌لاشماسین‌دان سونرا ان گئج 90 گون عرضینده تورک-آمریکا علاقه‌لرینه یؤنه‌لیک بیر راپور حاضیرلاماسی طلب ائدیلیر.
لاییحه‌ده، سؤزقونوسو راوردا کونگره یه تقدیم اولونانا قدر اف-35 ساواش اوچاق‌لاری‌نین تورکیه‌یه تحویلی‌نین دایاندیریلماسی طلب اولونور.
تورکیه، 2002-جی ایلده قاتیلدیغی آمریکا رهبرلیگین‌دکی چوخ میللت‌لی مشترک سالدیری پروقرامی چرچیوه‌سینده بئشینجی نسیل F-35 Lightining II  اوچاق‌لاردان ان آز 100 عدد آلماغی هدفلییر.
آمریکا ساوونما ناظیری جیم متیس، ژوئیه نین 7-ده کونگره یه یازدیغی مکتوبدا تورکیه‌یه اف-35 اوچاقلاری‌نین ساتیشی‌نین دایاندیریلماسی تلاشلارینا قارشی چیخمیش و بونون "تداروک زنجیرینده سیخینتییا سبب اولاجاغی و اوچاق قیمت‌لرینی یوکسلده بیله جگینی" خبردارلیق ائتمیشدی.
